CELEX: 62006CJ0514
Language: et
Date: 2008-09-18
Title: Euroopa Kohtu otsus (esimene koda), 18.9.2008.#Armacell Enterprise GmbH versus Euroopa Liidu Intellektuaalomandi Amet.#Kohtuasi C-514/06 P.

Euroopa Kohtu (esimene koda) 18. septembri 2008. aasta otsus – Armacell vs. Siseturu Ühtlustamise Amet
      (kohtuasi C‑514/06 P)
      Apellatsioonkaebus – Ühenduse kaubamärk – Ühenduse sõnamärgi ARMAFOAM taotlus – Varasem ühenduse kaubamärk NOMAFOAM – Suhteline keeldumispõhjus – Tähiste sarnasus – Suhtelise keeldumispõhjuse esinemine Euroopa Ühenduse ühes osas
      Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Suhtelised keeldumispõhjused – Identsete või sarnaste kaupade või teenuste jaoks registreeritud varasema identse või sarnase kaubamärgi omaniku vastulause
         – Ühenduse kaubamärgist koosnev varasem kaubamärk (nõukogu määrus nr 40/94, artikli 8 lõike 1 punkt b ja artikli 108 lõike 2
         punkt b) (vt punktid 58, 62)
      
      Ese 
      Apellatsioonkaebus Esimese Astme Kohtu (viies koda) 10. oktoobri 2006. aasta otsuse peale kohtuasjas T‑172/05: Armacell vs. Siseturu Ühtlustamise Amet, millega Esimese Astme Kohus jättis rahuldamata sõnamärgi „ARMAFOAM” klassi 20 kuuluvate kaupade
         jaoks registreerimise taotleja tühistamishagi Siseturu Ühtlustamise Ameti (kaubamärgid ja tööstusdisainilahendused) esimese
         apellatsioonikoja 23. veebruari 2005. aasta otsuse (asi R 552/2004-1) peale, millega tühistati vastulausete osakonna otsus,
         millega lükati tagasi klassidesse 11, 19, 20, 27 ja 28 kuuluvate kaupade jaoks registreeritud ühenduse sõnamärgi „NOMAFOAM”
         omaniku vastulause.
      
       Resolutsioon
      
         1.
               Jätta apellatsioonkaebus rahuldamata.
            
         2.
               Mõista kohtukulud välja Armacell Enterprise GmbH-lt.